**7. RIMLJANI ZASEDEJO DANAŠNJE SLOVENSKO OZEMLJE**

**Navodila za reševanje delovnega lista**

Dijak/dijakinja:

* prebere naloge in zgodovinske vire na delovnem listu ter besedilo v učbeniku;
* odgovori na zastavljena vprašanja na delovnem listu in odgovore odda v besedilni datoteki v eListovnik;

**Delovni list**

1. Pomagaj si z zemljevidom v učbeniku ter dopolni spodnjo razpredelnico. Vanjo zapiši imena rimskih provinc, obseg le-teh in dopiši, katera keltska in ilirska plemena so pred prihodom Rimljanov živela na tem območju.

|  |  |  |
| --- | --- | --- |
| Rimske upravne enote | Obseg | Keltska in ilirska plemena |
|  |  |  |
|  |  |  |
|  |  |  |

2. Časovno opredeli rimska osvajanja današnjega slovenskega ozemlja. Za izhodišče naj ti bo spletna stran eGradiva Antična kulturna dediščina na Slovenskem, dostopna na : <http://egradiva.gis.si/web/1.-letnik-zgodovina/anticna-dediscina;jsessionid=8A8FC64422DC37FDF13BC40AFB33545C?p_p_id=ZSS_T02_P03_WAR_ZSS_T02_P03portlet_INSTANCE_C5d5&p_p_lifecycle=0&p_p_state=maximized&p_p_mode=view&p_p_col_id=column-2&p_p_col_pos=1&p_p_col_count=8>, dostop: 18. 7. 2017.

181 p. n. š

3. Pojasni v dveh točkah, zakaj je bilo današnje slovensko ozemlje pomembno za Rimljane.

4. S pomočjo vira A in zapisa v učbeniku primerjaj, pojasni ter utemelji razlike v rimski zasedbi Noriškega kraljestva ter Ilirika.

Vir A

*Medtem, ko so dogodki v Noriškem kraljestvu potekali relativno mirno, pa je v Iliriku tekla kri. Množično novačenje mladih moških v rimsko vojsko in nasilno izterjevanje davkov je v letih 6–9 povzročilo velik panonsko-dalmatinski upor pod dvema Batonoma (eden je vodil Brevke, drugi Desitiate). Rimljani so ga brutalno zatrli in na območju poznejše province Panonije namestili tri legije. Tacit poroča o uporu teh legij po Avgustovi smrti leta 14.*

*(Božič, D. (1999). Zakladi tisočletij: zgodovina Slovenije od neandertalca do Slovanov. Ljubljana: Modrijan, str. 188.)*

5. Leta 181 p. n. š. so Rimljani ustanovili kolonijo Akvilejo (Oglej). Pojasni, kaj je botrovalo njeni ustanovitvi. Iz vira B razberi, katero ljudstvo z območja »onkraj Alp« naj bi jih ogrožalo.

Vir B

*/…/ kot poroča rimski zgodovinar Livij, se je namreč 12.000 oboroženih mož po dotlej neznanih poteh spustilo v Italijo in v oddaljenosti vsega 12 milj od bodoče Akvileje zgradilo svoje mesto (oppidum). Čeprav so ga postavili brez namena, da bi ropali ali se bojevali, jim ga je konzul Mark Klavdij Marcel razrušil, tako da so se morali umakniti nazaj čez Alpe. Spremljalo jih je odposlanstvo senatorjev, ki si je prizadevalo navezati stike z voditelji v njihovi matični deželi.*

*(Božič, D. (1999). Zakladi tisočletij: zgodovina Slovenije od neandertalca do Slovanov. Ljubljana: Modrijan, str. 186.)*

6. Obnovi svoje znanje in s pomočjo učbenika zapiši, kaj je kolonija.

|  |  |
| --- | --- |
| Kolonija |  |

7. Na podlagi vira C sklepaj in pojasni, zakaj naj bi Rimljani imeli dobre odnose z Noriškim kraljestvom. Pri tem si pomagaj tudi z virom B iz pete naloge.

Vir C

*Z Noriškim kraljestvom keltskih plemen so navezali Rimljani zelo zgodaj dobre gospodarske, pa tudi politične odnose. Verjetno je bilo že okrog leta 170 pr. n. št. sklenjeno »državno gostoljubje«, hospitium publicum, med Rimom in noriškimi kralji.*

*(Štih, P., Simoniti, V. in Vodopivec, P. Slovenska zgodovina. Dostopno na* [*http://sistory.si/publikacije/prenos/?urn=SISTORY:ID:902*](http://sistory.si/publikacije/prenos/?urn=SISTORY:ID:902)*, dostop: 8. 2. 2014.)*